Досу Шабаев
Шабаев Досу (1912, азыркы Сокулук району, Асыл-Баш айылы — 1972, Бишкек ш.) — партиялык жана мамлекеттик ишмер. 
1931—32 жылдары Бишкектеги финансы-экономикалык техникумунан, 1950—53 жылдары КБКП БКнын алдындагы Жогорку партиялык мектептен окуган. 
1932—37 жылдары комсомолдук, партиялык кызматтарда иштеген. 
1937—40 жылдары Кеңештик Армияда кызмат өтөгөн. 
1940—42 жылдары партиянын Жалал-Абад дубандык комитетинде инструкторлорду уюштуруу бөлүмүнүн башчысына орун басар, Ала-Бука райондук партия комитетинин 1-катчысы, 1942—44 жылдары Жалал-Абад дубандык Эл депутаттарынын аткаруу комитетинин төрагасы, Кыргыз КСР Эл комиссарлар советинин төрагасынын орун басары. 
1944—46 жылдары Кыргызстан КП(б) Жалал-Абад дубандык партия комитетинин 1-катчысы. 
1946-жылы Кыргызстан КП(б) БКныи уюштуруу-инструктор бөлүмүнүн башчысына орун басар. 
1948—50 жылдары Кыргызстан КП(б) Талас дубандык партия комитетинин 1-катчысы, 1953-жылдан Кыргыз КСР маданият министринин орун басары. 
1956—58 жылдары Кыргызстан компартиясынын Киров райондук партия комитетинин 1-катчысы. 
1958-жылы аяк оона айынан (сентябрь) Кыргыз КСР элдик көзөмөлдөө комитетинде бөлүм башчы болгон. 
1970-жылдан пенсияда. КСРБ Жогорку Кеңешинин депутаты (1946—50). Үч Эмгек Кызыл туу ордени менен сыйланган.

Адабият 
 Талас облусу энциклопедия. Бишкек-1995-ж.

Партиялык ишмерлер
Мамлекеттик ишмерлер
Инсандар
Сокулук району